## Zápisnica

**z online 7. zasadnutia Akademického senátu FSV UCM v Trnave**

**zo dňa 10. 3. 2021**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 7. zasadnutia AS FSV UCM
3. Kontrola uznesení z predchádzajúceho zasadnutia AS FSV UCM
4. Príprava volieb do AS UCM v Trnave na funkčné obdobie 2021-2024
5. Rôzne
6. Záver
7. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 7. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 7. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu. Nikto z prítomných nemal ďalšie návrhy na doplnenie programu.

**Návrh č. 1:**

**Predsedníčka AS FSV UCM navrhla schválenie programu 7. zasadnutia AS FSV UCM.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2021**

**Členovia AS FSV UCM odsúhlasili program 7. zasadnutia AS FSV UCM.**

**3) Kontrola uznesení zo 6. zasadnutia AS FSV UCM**

Podpredsedníčka AS FSV UCM, Ing. Jana Osuská prítomných informovala o plnení uznesení zo 6. zasadnutia AS FSV UCM, ktoré sa konalo 24. novembra 2020.

Skonštatovala, že dekan FSV UCM v rámci uznesenia č. 5/2020 predložil návrh dokumentu „Štandardy hodnotenia výkonnosti pedagogických pracovníkov a doktorandov“ a PhDr. Martin Švikruha, PhD. zorganizoval stretnutie pedagogickej komisie AS FSV UCM za účasti zastupujúceho prodekana pre výchovno-vzdelávaciu činnosť, PhDr. Michala Imroviča, PhD. na ktorom bol prerokovaný a pripomienkovaný návrh Smernice o komisionálnych skúškach.

**4) Príprava volieb do AS UCM v Trnave na funkčné obdobie 2021-2024**

Predsedníčka AS FSV UCM vyzvala predsedu legislatívnej a volebnej komisie AS FSV UCM aby informoval o návrhoch, ktoré komisia predložila na rokovanie senátu. Doc. JUDr. Bystrík Šramel, PhD. prítomným priblížil návrhy komisie:

1. **od 11. 03. 2021 – 18. 03. 2021 do 12.00 hod**. – podávanie návrhov na kandidátov do AS UCM v Trnave
2. **dňa 30. 03. 2021** **– v čase od 9,00 do 14.00 hod.** konanie volieb do AS UCM v Trnave elektronickou formou online hlasovaním, to platí pre zamestnancov aj študentov.

**Podávanie návrhov kandidátov:**

**Zamestnanecká časť:** Zamestnanci FSV môžu svoje návrhy podať v termíne od 11. 03. do 18. 03. 2021 do 12.00 hod. na tlačive osobne do rúk tajomníčky AS FSV Mgr. Galfyovej alebo v zalepenej obálke s uvedením jej mena na dekanáte FSV.

**Študentská časť:** Študenti FSV môžu svoje návrhy podať v termíne od 11. 03. do 18. 03. 2021 do 12.00 hod. výhradne z e-mailovej adresy ucm.sk, pričom navrhovaný kandidát z e-mailovej adresy ucm.sk odošle e-mail, že s návrhom súhlasí. E-maily budú adresované tajomníčke AS FSV Mgr. Galfyovej na e-mail: simona.galfyova@ucm.sk

**Volebná komisia bude pracovať v zložení:**

**Zamestnanecká časť:** prof. PhDr. Jana Levická, PhDr., PhDr. Martin Halmo, PhD., PhDr. Jakub Bardovič, PhD.

**Náhradníci:** PaedDr. Monika Orlíková, PhD., Mgr. Denisa Karabová, PhD.

**Študentská časť:** Mgr. Valigurská, Mgr. Novák, Mgr. Mackuľáková

**Náhradníci:** Mgr. Štangová, Mgr. Blašková, Mgr. Mulinová

**Návrh č. 2:**

**Predsedníčka AS FSV UCM navrhla hlasovanie o predloženom dokumente o priebehu volieb do AS UCM v Trnave na funkčné obdobie 2021-2024.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2021**

**Členovia AS FSV UCM schválili dokument o priebehu volieb do AS UCM v Trnave na funkčné obdobie 2021-2024, t.j. spolu s prílohami, ktoré tvoria nominačné listy kandidátov a oznam o priebehu volieb na webové sídlo FSV UCM.**

1. **Rôzne**

PhDr. Martin Švikruha, PhD., predseda pedagogickej komisie AS FSV UCM, informoval o návrhu riešenia situácie svojvoľného prihlasovania sa študentov v systéme AIS na komisionálne skúšanie. Navrhuje prijať uznesenie, ktorým by AS FSV UCM zaviazal Dr. Michala Imroviča, zastupujúceho prodekana pre výchovno-vzdelávaciu činnosť, konať v tejto veci a zjednať nápravu. PhDr. Michal Imrovič, PhD. vysvetlil, že už komunikoval s administrátormi AIS v Košiciach a v priebehu aktuálneho letného semestra bude daný problém vyriešený.

PhDr. Martin Švikruha, PhD. zároveň konštatoval, že pedagogická komisia na zasadnutí dňa 8. 3. 2021 prijala odporúčanie, aby AS FSV UCM schválil návrh Smernice o priebehu a technickom zabezpečení dištančnej formy štátnej skúšky na Fakulte sociálnych vied UCM v Trnave, keďže prešla pripomienkovaním na viacerých úrovniach fakulty (komisie AS FSV UCM, katedry, členovia štátnicových komisií).

**Návrh č. 3:**

**Predsedníčka AS FSV UCM navrhla schváliť predložené dokumenty „Smernicu o komisionálnych skúškach“, „Smernicu o priebehu a technickom zabezpečení dištančnej formy štátnej skúšky na Fakulte sociálnych vied UCM v Trnave“ a uznesenie pedagogickej komisie AS FSV UCM týkajúce sa riešenia problému s prihlasovaním sa študentov na štvrtý termín skúšok v AIS-e.**

**Schvaľovanie predložených návrhov:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2021**

**Členovia AS FSV UCM schválili dokumenty „Smernicu o komisionálnych skúškach“, „Smernicu o priebehu a technickom zabezpečení dištančnej formy štátnej skúšky na Fakulte sociálnych vied UCM v Trnave“ a uznesenie pedagogickej komisie AS FSV UCM, ktorá odporúča prodekanovi pre výchovno-vzdelávaciu činnosť vyriešiť problém s prihlasovaním študentov na štvrtý termín skúšok (komisionálna skúška) do AIS-u. Nakoľko ide o komisionálnu skúšku, ktorá si vyžaduje podanie žiadosti a jej vykonanie sa umožňuje len v odôvodnených prípadoch má Pedagogická komisia AS FSV UCM za to, aby bola táto možnosť pre študentov z AIS-u odstránená a ponechaná v pôsobnosti prodekana pre výchovno-vzdelávaciu činnosť.**

Predsedníčka AS FSV UCM pripomenula, že naša univerzita sa pripojila k ďalším vysokým školám a na svojom webovom sídle zverejnila Manifest orgánov akademickej samosprávy Univerzity sv. Cyrila a Metoda v Trnave, ktorým odmieta pripravovanú novelu vysokoškolského zákona predstavenú ministrom školstva, vedy, výskumu a športu SR, Branislavom Gröhlingom, a štátnym tajomníkom Ministerstva školstva, vedy, výskumu a športu SR, Ľudovítom Paulisom, ktorá popiera vymoženosti nežnej revolúcie, za ktoré bojovali a vybojovali práve študenti vysokých škôl. Manifest bol schválený AS UCM, ktorého členmi sú zástupcovia jednotlivých súčastí univerzity.

1. **Záver**

Predsedníčka AS FSV UCM poďakovala prítomným za účasť na online zasadnutí senátu a tiež za súčinnosť vedeniu FSV UCM. Zaželala všetkým veľa energie pri zvládaní pracovných povinností a tiež veľa zdravia vzhľadom na komplikovanú epidemiologickú situáciu v krajine.

V Trnave 10. 3. 2021

**Zapísala**: Mgr. Simona Galfyová ...........................................

**Overila:** Ing. Jana Osuská ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Oznam o voľbách do Akademického senátu UCM v Trnave na funkčné obdobie 2021-2024, ktorý bude zverejnený na webovom sídle fakulty.
2. Nominačný list – voľby do zamestnaneckej časti AS UCM v Trnave
3. Nominačný list – voľby do študentskej časti AS UCM v Trnave
4. Smernica o komisionálnych skúškach
5. Smernice o priebehu a technickom zabezpečení dištančnej formy štátnej skúšky na Fakulte sociálnych vied UCM v Trnave
6. Prezenčná listina